**4. sz. melléklet**

# **Adatkezelési tájékoztató**

a Szakmai Vizsgaközpont által nyilvántartott vizsgabizottsági tag, feladatfejlesztő, lektor és jegyző adatbázisba történő jelentkezés során megadott személyes adatok kezeléséhez.

1. Az adatkezelő megnevezése, az adatfeldolgozó meghatározása

Adatkezelő: Szakmai Vizsgaközpont (továbbiakban vizsgaközpont)

Székhely: 1062 Budapest, Andrássy út 63-65.

E-mail: [info@szakmaivizsgakozpont.hu](mailto:info@szakmaivizsgakozpont.hu)

Honlap: <http://www.szakmaivizsgakozpont.hu>

Adatfeldolgozásra a Szakmai Vizsgaközpont szakmai irányítási, monitoring, kontrolling és minőségirányítási tevékenységek körében kerülhet sor.

Adatfeldolgozó székhelye: 1062 Budapest, Andrássy út 63-65.

Adatfeldolgozó e-mail címe: [info@szakmaivizsgakozpont.hu](mailto:info@szakmaivizsgakozpont.hu)

Adatfeldolgozó honlapjának címe: [www.szakmaivizsgakozpont.hu](http://www.szakmaivizsgakozpont.hu)

1. Az adatkezelési tájékoztató alapjául szolgáló jogszabályok

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről, 2011. évi CXII. törvény az információs önrendelkezési jogról és az információszabadságról.

Az adatkezelés jogalapja: az érintett hozzájárulását adta az általános adatvédelmi rendelet 6. cikk a) pontja szerint.

1. Az adatokhoz való hozzáférés és az adatbiztonsági intézkedések

A személyes adatokhoz az 1. pontban meghatározott jogalanyok kapcsolódó feladatot ellátó munkavállalói jogosultak hozzáférni feladatuk ellátása körében. Kiemelten ilyen az adatbázis létrehozása és az abból történő szelekció.

A vizsgaközpont csak jogszabályban meghatározott módon és célból adja át az általa kezelt személyes adatokat más állami szervek számára.

A vizsgaközpont a beküldött dokumentumokat elektronikus formában tárolja. Az azokból felállított adatbázist és az abban szereplő személyes adatokat felhőtárhelyen tárolja.

A vizsgaközpont megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

1. Az adatkezeléssel kapcsolatos jogok

**A tájékoztatás kéréshez való jog.**

Az érintett személy írásban tájékoztatást kérhet a vizsgaközponttól arról, hogy

* + milyen személyes adatait,
  + milyen jogalapon,
  + milyen adatkezelési cél miatt,
  + mennyi ideig kezeli.
  + a vizsgaközpont kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

A vizsgaközpont az érintett kérelmét legfeljebb 25 napon belül, az általa megadott elérhetőségre küldött emailben teljesíti.

Az adatkezelés időtartama: hozzájárulás visszavonásáig. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

**A helyesbítéshez/változtatáshoz való jog.**

Az érintett személy a megadott elérhetőségeken keresztül, írásban kérheti, hogy a vizsgaközpont módosítsa valamely személyes adatát (például bármikor megváltoztathatja az e-mail címét vagy postai elérhetőségét). A vizsgaközpont a kérelmet legfeljebb egy hónapon belül teljesíti, és erről az általa megadott elérhetőségre küldött emailben értesíti. Nem köteles a helyesbítésre az adatkezelő amennyiben a rendelkezésre bocsátott személyes adatok valódisága kétséget kizáróan nem állapítható meg.

**A törléshez való jog.**

Az érintett személy a megadott elérhetőségeken keresztül, írásban kérheti a vizsgaközponttól a személyes adatainak a törlését.

A törlési kérelmet a vizsgaközpont abban az esetben utasítja el, ha a vizsgaközpontot a jogszabályok a személyes adatok további tárolására kötelezi. A vizsgaközpont a kérelmet legfeljebb egy hónapon belül teljesíti, és erről az e célból megadott elérhetőségre küldött emailben értesíti az érintettet.

**A zároláshoz való jog.**

Az érintett az 1. pontban megadott elérhetőségeken keresztül, írásban kérheti, hogy a személyes adatait a vizsgaközpont zárolja. A kérelmet a vizsgaközpont haladéktalanul teljesíti, és erről az érintettet az általa megadott elérhetőségen tájékoztatja. A zárolás addig tart, amíg azt az érintett által megjelölt indok szükségessé teszi.

**A tiltakozáshoz való jog.**

Az érintett az 1. pontban megadott elérhetőségeken keresztül, írásban tiltakozhat az adatkezelés ellen, ha a vizsgaközpont az érintett személyes adatait közvetlen üzletszerzés, közvélemény-kutatás vagy egyéb jogszerűtlen célra felhasználná, illetve jogosulatlan személy részére hozzáférést engedne, vagy azokat ilyen személynek továbbítaná.

1. Kezelt adatok köre, adatkezelés célja

Az adatbázisban az alábbi személyes adatok kerülnek tárolásra: név, születési név, anyja neve, születési hely, idő, nyelvismeret, TAJ-szám, adóazonosító jel, lakcím, levelezési cím telefonszám , e-mail cím, iskolai végzettség, munkahely neve, oktatásban és vizsgáztatásban eltöltött idő, tapasztalat, bankszámlaszám, betölteni kívánt feladatkör, korábbi munkahelyek, képzettségi adatok számítógép-felhasználói és egyéb munkával kapcsolatos készségek, nemzetközi tapasztalat, szakterületen/szakmában szerzett tapasztalat időtartama, nem oktatásban szerzett munkatapasztalat, projekt-, vizsgafeladat-készítési tapasztalat, szakértői/vizsgaellenőri névjegyzékben szereplés ténye, foglalkoztatás mértéke, nyugdíjas-e, ha igen, a nyugdíj kezdete.

Az adatkezelés célja vizsgabizottsági tag, feladatfejlesztő, lektor és jegyzői feladatok ellátásához, megfelelő személyek adatait tartalmazó adatbázis felállítása. Az adatbázisból az egyes feladatok teljesítéséhez megfelelő személyek kiválasztása, számukra a vizsgáztatóknak, a feladatok készítőinek és a jegyzőknek szóló továbbképzéseken való részvételi lehetőség felajánlása, későbbi megbízásuk céljából.

Személyes adatok gyűjtésének forrása: pályázatra jelentkező érintett.

1. Az adatkezeléssel kapcsolatos jogérvényesítési lehetőségek

Az érintett az általa tapasztalt jogellenes adatkezelés esetén a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/C., ugyfelszolgalat@naih.hu) jogosult panasztételre, illetve polgári pert kezdeményezhet a vizsgaközpont ellen.Az adatvédelmi perek elbírálása a törvényszék hatáskörébe tartozik. A per az érintett lakóhelye vagy tartózkodási helye szerinti törvényszék előtt is megindítható.

Érvényes: 2021. március 16-tól